L 289/18 Den Europæiske Unions Tidende 3.10.2014 AFGØRELSER RÅDETS AFGØRELSE af 29. september 2014 om ændring af Rådets forretningsorden (2014/692/EU, Euratom) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 240, stk. 3, og ud fra følgende betragtninger: (1) Fra den 1. november 2014 skal det kontrolleres, når Rådet vedtager en afgørelse med kvalificeret flertal, at de medlemsstater, der udgør dette kvalificerede flertal, repræsenterer mindst 65 % af Unionens befolkning. 2) Indtil den 31. marts 2017 kan et medlem af Rådet, når en afgørelse skal vedtages af Rådet med kvalificeret flertal, kræve, at afgørelsen træffes med kvalificeret flertal som defineret i artikel 3, stk. 3, i protokol nr. 36 om over- gangsbestemmelser, der er knyttet som bilag til traktaten om Den Europæiske Union, traktaten om Den Europæ- iske Unions funktionsmåde og traktaten om oprettelse af Det Europæiske Atomenergifællesskab. I så tilfælde kan et medlem af Rådet kræve, at det kontrolleres, at de medlemsstater, der udgør dette kvalificerede flertal, repræsen- terer mindst 62 % af Unionens samlede befolkning. For at et krav fra et medlem af Rådet i medfør af artikel 3, stk. 2, i protokol nr. 36 kan registreres behørigt, bør dette meddeles generalsekretæren skriftligt eller fremsættes mundtligt på et møde i Coreper eller en samling i Rådet. Mundtligt fremsatte krav bør optages i protokollen for mødet eller samlingen. (3) — For at beregne disse procentdele bør befolkningstallene og de procentdele, som de udgør af Unionens befolkning, fastsættes i Rådets forretningsorden ()) (i det følgende benævnt »forretningsordenen«). (4) — Forretningsordenen bør derfor ændres i overensstemmelse hermed — VEDTAGET DENNE AFGØRELSE: Artikel 1 Forretningsordenen ændres således: 1) Artikel 11, stk. 5, affattes således: »5. — Når Rådet skal vedtage en afgørelse med kvalificeret flertal, beregnes 65 % af Unionens befolkning eller, hvis ikke alle medlemsstaterne deltager i afstemningen, af de deltagende medlemsstaters befolkning og mindste antal medlemmer af Rådet, der repræsenterer mere end 35 % af befolkningen i de deltagende medlemsstater, i overensstem- melse med befolkningstallene i bilag III. Disse tal finder også anvendelse fra den 1. november 2014 til den 31. marts 2017, hvis et medlem af Rådet i overensstemmelse med artikel 3, stk. 2, i protokol nr. 36 om overgangsbestem- melser, der er knyttet som bilag til traktaten om Den Europæiske Union, traktaten om Den Europæiske Unions funkti- onsmåde og traktaten om oprettelse af Det Europæiske Atomenergifællesskab, kræver, at afgørelsen træffes med kvali- ficeret flertal som defineret i nævnte artikels stk. 3 og et medlem af Rådet kræver, at det kontrolleres, at de medlems- stater, der udgør dette kvalificerede flertal, repræsenterer mindst 62 % af Unionens samlede befolkning.« () Rådets afgørelse 2009/937/EU af 1. december 2009 om vedtagelse af Rådets forretningsorden (EUT L 325 af 11.12.2009, s. 35).